《郊居五首》
宋代·李复

楸花不结实，花落绿蔕肥。
凋零先众木，叶落蔕亦稀。
枝直鸟不巢，野藤相缠依。
藤蔓日更长，楸觉生意微。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。